Klaipėdos siaurojo geležinkelio stotis

Klaipėdos siaurojo geležinkelio stotis – buvusi siaurojo geležinkelio stotis vakarų Lietuvoje, Klaipėdos mieste, piečiau Klaipėdos plačiojo geležinkelio stoties. Pagrindinė buvusio Klaipėdos siaurojo geležinkelio stotis, nuo kurios geležinkelis driekėsi į pietryčius link Pėžaičių, taip pat su atšakomis į Plikius ir Laugalius.Išardyto Rytprūsių siauruko dvasią mena išlikę pastatai. 2022-11-05, Ve.lt (tikrinta 2025-02-20). Be to, stotimi naudodavosi ir Klaipėdos tramvajus, kursavęs miesto teritorijoje.

Išlikęs stoties pastatų kompleksas yra Kultūros paveldo objektas (unikalus Nr. ), jį sudaro 3 stačiakampio plano sublokuoti pastatai – vienaukštis sandėlis, vienaukštė stotis ir dviaukštis administracinis pastatas. Pastatai turi plytų stiliaus () bruožų. Eksterjere derinamos raudonos plytos ir tinkuotos plokštumos. Administracinis pastatas kvadratinio plano, dviejų aukštų su didele mansarda, dengtas valminiu stogu. Sandėlis stačiakampio plano, simetriškos kompozicijos su dvišlaičiu stogu.

Prie stoties stovi skulptūra „Iešmininkas“ (autorius – Klaudijus Pūdymas),Skulptūra "Iešmininkas". Pamatyklietuvoje.lt (tikrinta 2025-02-21). atidengta 2011 m.Aurelija Jašinskienė. Paminklas nykstančiai profesijai. 2011-08-07, 15min.lt (tikrinta 2025-02-21).

 Istorija 

Siaurojo geležinkelio stoties pastatų kompleksas pastatytas 1900–1905 m., nors kai kur nurodomi 1904–1907 m. Jis veikė iki II pasaulinio karo pabaigos, kai sovietai 1944 m. subombardavo Klaipėdą. 1947–1952 m. stoties patalpos perplanuotos ir įrengti butai, patalpos naudotos ir kitiems tikslams. 1997 m. stotis įtraukta į Kultūros paveldo registrą.

2011 m. stoties tamsiai raudonų plytų vienaukščiame pastate įsikūrė restoranas „XIX amžius“, restorano savininkai jį papuošė skulptoriaus Klaudijaus Pūdymo bronzine skulptūra „Iešmininkas”.Siaurojo geležinkelio stoties pastatų kompleksas.  Krastogidas.lt (tikrinta 2023-08-09).

 Šaltiniai 

Kategorija:Klaipėdos geležinkelio stotys
Kategorija:Lietuvos kultūros vertybės: geležinkelio stotys
Kategorija:Medžiagų stiliaus architektūra Lietuvoje